
Dr. Ing. GHEORGHE CIUHANDU

SERVICIUL PLANIFICARE SPAŢIALĂ
Nr. U22008-001097/16.02.2009
REFERAT

privind aprobarea Planului Urbanistic Zonal “Locuinţe colective si servicii”, Str. Mircea cel Bătrân, nr. 32-34 si str. Horia nr. 29, Timişoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. U22008-001097/18.02.2008 si completată cu nr. U92009 - 000028/13.01.2009 privind aprobarea Planului Urbanistic Zonal “Zona locuinţe colective si servicii”, Str. Mircea cel Bătrân nr. 32-34, şi str. Horia nr. 29, Timişoara;


Având în vedere prevederile Certificatului de Urbanism nr. 3687/04.06.2008;

Având in vedere Procesul Verbal ataşat la dosar privind dezbaterea publica din 02.10.2008, in conformitate cu prevederile Legii nr. 52/2003 privind transparenta decizionala in administraţia publica si coroborat cu Dispoziţia Primarului Municipiului Timişoara nr. 92/2007;


Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic Zonal “Locuinţe colective si servicii”, Str. Mircea cel Bătrân nr. 32-34 si str. Horia, Timişoara. 

Planul Urbanistic Zonal “Locuinţe colective si servicii”, Str. Mircea cel Bătrân nr. 32-34 si str. Horia nr. 29, Timişoara, este elaborat de proiectantul S.C. ATELIERELE ARHITECH S.R.L., proiect nr. 59/MIR1/07, la cererea beneficiarului S.C. GLOBAL COMMUNICATION  S.R.L..
Terenul studiat în cadrul P.U.Z. este situat în intravilanul municipiului Timişoara, în zona de vest a Municipiului Timişoara, in cartierul Mehala, pe str. Mircea cel Bătrân,  situată la confluenţa dintre blocurile cu regim mic de înălţime si locuinţele individuale, şi având destinaţia de zona mixta si anume zona cu servicii, locuire individuală si colectivă.
Conform reglementărilor din PUG- ul Municipiului Timişoara, zona este încadrata in UTR 11, adică in zona de locuinţe individuale cu regim mic de înălţime si funcţiuni compatibile cu acestea.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.
Prin prezentul Plan Urbanistic Zonal “Locuinţe colective si servicii”, Str. Mircea cel Bătrân nr. 32-34 si str. Horia nr. 29, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.

Documentaţia este iniţiată de beneficiarul documentaţiei S.C. Global Communication S.R.L şi elaborată de SC ATELIERELE ARHITECH SRL, proiect nr. 59/MIR1/07.
Terenul studiat, în suprafaţă totală de 2164 mp, este înscris în:

- C.F. nr. 9701 cu nr. cadastral 21676 casă şi curte în suprafaţă de 275 mp, nr. cadastral 21677 grădină în str. Mircea cel Bătrân nr. 32, în suprafaţă de 261 mp, nr. cadastral 21643/2 în suprafaţă de 388 mp cu interdicţie de înstrăinare, grevare, demolare, dezmembrare, restructurare si închiriere in favoarea BANCA ITALO-ROMENA SpA- AG TIMIŞOARA, proprietar S.C. Global Communication S.R.L, pentru care s-a obţinut acordul Băncii cu nr. 1007/29.02.2008;

- C.F. nr. 2 cu nr. cadastral 21678 stradă Mircea cel Bătrân în suprafaţă de 165 mp, proprietar Primăria Municipiului Timişoara
– C.F. 9702 cu nr. cadastral 21675 casă şi curte în str. Mircea cel Bătrân în suprafaţă de 793 mp; proprietar teren Statul Roman şi S.C. Eurolaps S.R.L. pe construcţii cu promisiune de vânzare-cumpărare in favoarea SUCI JIVCO
– C.F. 16671 cu nr. cadastral 21646/2 grădină în str. Horia nr. 29 in suprafaţă de 282 mp, proprietar Schmidt Vilma.
In perimetrul amplasamentului studiat in cadrul acestui PUZ, se propune dezvoltarea unui ansamblu de imobile cu funcţiunea de locuinţe colective şi servicii, cu regim de înălţime cuprins intre P+2E si P+3E+2Ep.

Accesul auto pe parcela se va face din strada Mircea cel Bătrân, conform Avizului Comisiei de Circulaţie TH200-006237/24.01.2008
Imobilele se vor dota în mod obligatoriu cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G., iar locurile de parcare pe domeniul public se vor amenaja cu respectarea H.C.L. 18/2000 „privind aprobarea Metodologiei privind amenajarea de locuri de parcare şi de staţionare pe domeniul public, în afara carosabilului”

De asemenea, obţinerea Autorizaţiei de Construire este condiţionată, în conformitate cu adresa Direcţiei Patrimoniu a Primăriei Municipiului Timişoara nr. D82008-002015/11.08.2008, de edificarea construcţiilor doar pe terenuri proprietate privată a beneficiarilor, cu acordul dat în formă autentică al proprietarilor terenurilor pe care se intenţionează a se construi.
Indicii propuşi prin prezenta documentaţie sunt:


POT maxim = 40% 

CUT maxim = 1,8

Regim maxim de înălţime P+3E+2Er

Spatii verzi minim 10% conform cu legislaţia in vigoare, pentru care s-a obţinut Avizul Agenţiei Regionale de Protecţia Mediului Timişoara nr. 7275/29.12.2008.
Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Planul Urbanistic Zonal “Locuinţe colective si servicii”, Str. Mircea cel Bătrân nr. 32-34 şi str. Horia nr. 29, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

